માનવમિત્ર, મુંબઈ : ગણેશ ચતૂર્થીનો ઉત્સવ આજે સમગ્ર દેશમાં ઉજવવામાં આવી રહ્યો છે. આજે ઘરો અને પંડાલોમાં ગણેશ સ્થાપિત થશે. ઉત્તેજના અને ઉત્સાહનો આ તહેવાર સમગ્ર દેશમાં 11 દિવસ ચાલશે. મુંબઈમાં ગણેશોત્સવને લઈને ભારે ઉલ્લાસ જોવા મળી રહ્યો છે. મુંબઇમાં પ્રસિદ્ધ લાલબાગના રાજાની 22 ફૂટ ઊંચી પ્રતિમા બનાવવામાં આવી છે. મુંબઇમાં ગણપતિ ઉત્સવ માટે સખત સુરક્ષા વ્યવસ્થા કરવામાં આવી છે. મુખ્ય પંડાલો પર પોલીસ દળ મુકવામા આવ્યું છે.